13. júní kynnti Hafrannsóknastofnun úttekt á ástandi nytjastofna og ráðgjöf fyrir næsta fiskveiðiár . Á grundvelli langtímamarkmiða um sjálfbæra nýtingu er lagt til aflamark fyrir á þriðja tug stofna , sem miðast við varúðarsjónarmið og hámarksnýtingu til lengri tíma litið . Ráðgjöfina má nálgast á vef Hafrannsóknastofnunar undir Ráðgjöf . Samkvæmt endurskoðaðri aflareglu verður aflamark ýsu 41.823 tonn fiskveiðaárið 2019 / 2020 sem er 28% lækkun frá fiskveiðiárinu 2018 / 2019 en svipað ráðgjöfinni fyrir fiskveiðiárið 2017 / 2018 . Samkvæmt aflareglunni verður aflamark ufsa 80.588 tonn fiskveiðiárið 2019 / 2020 sem er aukning um 2% frá síðasta ári . Árgangar gullkarfa hafa verið með lakasta móti frá 2006 og af þeim sökum hefur hrygningarstofn minnkað . Samkvæmt aflareglu verður heildaraflamark gullkarfa 2019 / 2020 því 43.568 tonn sem er svipuð ráðgjöf og fyrir síðasta fiskveiðar . Ráðgjöf fyrir grálúðu lækkar um 12% frá fyrra ári og er 21.360 tonn fyrir fiskveiðaárið 2019 / 2020 . Ef svo fer sem horfir mun veiði úr þessum stofnum dragast verulega saman á næstu árum .